Raza (clasificación dos seres humanos)

Terminoloxía 
O termo tamén pode estar influenciado por trazos tales como a cultura, a etnia e a situación socioeconómica. Como un termo biolóxico, raza denotaría as poboacións humanas, xeneticamente diverxentes que poden estar marcadas por trazos fenotípicos comúns. Neste senso, a racialización é ás veces usada por antropólogos e forenses na análise do esqueleto, na investigación biomédica e na medicina baseada na raza. 

O estudo dos trazos comúns entre os pobos tamén se fai a través das liñas étnicas, coa participación da historia dos grupos endogámicos. Os grupos raciais poden corresponder cos patróns de estratificación social, axudando os científicos sociais a entender as diferenzas subxacentes entre os grupos raciais definidos de persoas. Ademais, a policía usou a raza para crear perfís de sospeitosos buscados de xeito expeditivo.

 Raza única 
Antropólogos e biólogos argumentan que a especie humana está composta por unha única raza dividida en diferentes etnias que, á súa vez, están divididos en pobos (véxase por exemplo grupos étnicos de Europa). Estas teorías antropolóxicas apareceron na década de 1960, en parte como reacción contra teorías científicas relacionadas co predeterminismo biolóxico, o segregacionismo e a discriminación racial hexemónica naquel momento en países occidentais. Os resultados das investigacións dos antropólogos Franz Boas e Claude Lévi-Strauss tamén tiveron influencia, destacando as tendencias etnocéntricas de cada cultura. Na súa declaración A cuestión racial, de 1950, a UNESCO recomendou substituír a noción de raza humana, considerada pouco científica e confusa, pola de etnia, baseada máis nas diferenzas culturais (lingua, relixión, costumes e outros).

Na antropoloxía moderna, hai un amplo consenso científico de que non hai razas humanas no sentido biolóxico.American Association of Physical Anthropologists (27 de marzo de 2019); Declaración da AAPA sobre a raza e o racismo. Consultado o 19 de xuño de 2020 https://physanth.org/about/position-statements/aapa-statement-race-and-racism-"A resposta á pregunta de se existen razas nos humanos é clara e inequívoca: non". Templeton, A. (2016). EVOLUCIÓN E NOCIÓNS DE RAZA HUMANA. En Losos J. & Lenski R. (Eds.), How Evolution Shapes Our Lives: Essays on Biology and Society (pp. 346-361). Princeton; Oxford: Princeton University Press. .

 Notas 

 Véxase tamén 

 Outros artigos 
 Racialización
 Raza branca
 Raza negra
 Racismo
 Regra dunha gota
 Untermensch
 Nacionalismo

Categoría:Antropoloxía
Categoría:Socioloxía